rba salut i gestió: de maig 2013\nSembla que la patronal “no ha tingut temps” de preparar la documentació a la que s’havia compromès\nAhir dimarts s’havia d’haver reunit la Mesa negociadora del conveni col·lectiu dels centres sanitaris que formen part de la xarxa sanitària pública, però sembla que a petició de les patronals, la secretaria de la Mesa va desconvocar via mail la reunió tot just el dia abans.\nSegons diuen el motiu adduït per les patronals per justificar la desconvocatòria, feia referència a que les patronals s’havien compromès a fer arribar als sindicats presents a la Mesa una proposta articulada de conveni i no han tingut temps suficient per preparar-la. Sigui com sigui, el cert és que pel moment no hi ha nova data per la reunió, fet que posa en evidència que la falta de temps és una excusa, atès que si el motiu fos aquest, no costava res aplaçar la reunió dos, tres o els dies necessaris per completar la proposta de conveni.\nNo hi ha hagut la reunió prevista de la Mesa negociadora\nAixí les coses i com que el 7 de juliol està cada dia més a prop, els sindicats han demanat una pròrroga de la ultra activitat tal com han fet altres sectors de l’activitat econòmica del país. La pròrroga de la ultra activitat és una situació que al meu entendre treu pressió a les parts a l’hora de negociar i per tant ens situa 6 mesos enrere quan sobretot els sindicats no tenien cap interès a obrir negociacions, i això quan el sector necessita una posada al dia de molts aspectes retributius i de jornada atesos tots els canvis produïts en aquests últims anys mentre el conveni ha estat en ultra activitat, i que han afectat d’una manera important als ingressos dels centres, via reducció de l’activitat i baixada de tarifes, amb uns efectes que comptats a partir del 2010 representen una pèrdua de facturació no inferior al 30%.\nD’aquí la necessitat d’acords, que si no es produeixen tindrien a més uns altres efectes no desitjables: el final de la ultra activitat comporta que la referència pel que fa a les relacions laborals sigui el “conveni de nivell superior”, que no existeix. Per tant alguns diuen que la referència passaria a ser l’Estatut dels Treballadors. Sigui quin sigui el marc de referència quan s’acabi la ultra activitat, el que està clar és que els sector pot quedar absolutament irreconeixible. En efecte: cada empresa haurà de negociar amb el seu comitè la nova jornada i les noves retribucions fet que implicarà una gran desigualtat en les condicions de treball d’una empresa a un altre. I això no és bo per al sector.\nLa partida encara no ha començat\nEstarem pendents doncs d’una nova reunió si és que aquesta es convoca. Seria desitjable que fos així, per que el sector necessita d’una certa regulació mínima si es vol, però suficient per que es garanteixi la uniformitat en els temes bàsics de les relacions laborals en el sector sanitari públic.\nEn aquest sentit caldria recordar als sindicats que res tornarà a ser com abans; que el fet d’esperar a negociar per veure si la conjuntura econòmica millora no és una estratègia vàlida per que a curt termini l’economia no millorarà i en tot cas, quan d’aquí a uns anys ho faci, les coses seran diferents. I en el mateix sentit fer-li veure a la patronal que la seva funció no és exclusivament transferir als treballadors tot el pes de les retallades sinó que a més el seu paper passa per defensar als seus associats davant de l’Administració, i això fins ara no ho han fet i s’han limitat a fer de corretja de transmissió de les decisions dels Departaments de Salut i Economia sense en cap cas oposar la més mínima resistència ni tenir cap capacitat de convenciment donant per tant per bones les retallades tan dures que el sector està patint.\nPer tot plegat cal doncs una negociació seriosa del conveni; un conveni que ell també ha de ser “sostenible” és a dir, que els centres han de poder pagar els seus costos sense posar en perill la seva viabilitat econòmica. Però a més els pactes que es facin han de ser compatibles amb la legislació aplicable. Si no es fa així, es corre el risc del que està passant al Parc de Salut Mar, on avui hi ha hagut una concentració de treballadors protestant pel incompliment per part de l'empresa, del conveni signat al gener quan el que realment passa és que el personal al servei de les administracions públiques d’acord a la Llei de Pressupostos 2013 del govern espanyol, preveu que aquest 2013 les retribucions en cap cas poden superar els ingressos del 2012, i això impossibilita que el personal del Parc de Salut Mar pugui cobrar els imports de la “carrera professional” prevista en el conveni. No hi ha incompliment per part de l'empresa com diuen els sindicats, sinó que el que hi ha és la impossibilitat legal d'aplicar algun dels aspectes que regula\nSeguirem l’evolució de tot plegat\nPublicat per Ricard Bosch a 16:47 Cap comentari: Enllaços a aquest missatge\nParaules del conseller de Salut Boi Ruiz (febrer del 2011)\nEl 2 de març de 2011 el conseller de Salut es va reunir amb un centenar de presidents i gerents d’hospitals de la xarxa pública de Catalunya per explicar el Pla de mesures urgents. En aquella reunió el conseller Ruiz va utilitzar la frase que tan li agrada “no tots els hospitals faran de tot”. El cert és que més de dos anys després, majoritàriament els hospitals continuen fent el que feien.\nIntervenció del conseller Ruiz a EsadeCreapolis\nAhir a ESADECREAPOLIS a Sant Cugat del Vallès hi va haver una jornada sobre “Innovació i tendències en el diagnòstic per la imatge” inaugurada pel conseller Ruiz. Hi ha participat Alex Guarga, gerent de Planificació del Servei Català de la Salut, que entre altres coses ha dit que el Departament de Salut està preparant un pla per tal de concentrar serveis d’alta i mitjana complexitat em determinats hospitals. Aquest pla respon a les previsions del Pla de Salut de Catalunya 2011-2015, i en particular forma part dels projectes de reordenació assistencial i territorial (RAT) ja comentats en aquest blog.\nEl fet de concentrar determinats serveis de mitja i alta complexitat en determinats hospitals (especialització dels centres) comportarà pels malalts avantatges i inconvenients. Entre les avantatges el fet de poder ser tractat pels millors especialistes en un lloc on s’hagin assolit els millors resultats assistencials, i entre els inconvenients el fet de tenir-se que desplaçar, atès que els hospitals de proximitat no podran disposar de determinats serveis mèdics que necessiten d’una determinada casuística a l’any per poder garantir en tot moment una bona pràctica assistencial..\nEl DR. Guarga, gerent de Planificació\nEl problema està en la credibilitat de tot plegat, atès que ja fa més de dos anys que el conseller Ruiz havia dit la famosa frase “no tos els hospitals ho faran tot”, i que es sàpiga, en prou feines s’ha avançat una mica en el camp de la neurocirurgia a la ciutat de Barcelona. Està clar que per avançar hi ha fortes resistències, sobretot d’alguns professionals que veuen perillar situacions de tipus personal. És allò que es coneix com la “resistència al canvi”.\nPerò les pressions no vindran només dels professionals; hi haurà corporacions sanitàries importants en el país que es resistiran a acceptar aquest tipus de plantejament. Per posar un exemple, no fa pas masses mesos que un hospital del Vallès Occidental, que havia de reposar al seu cap de cirurgia que s’havia jubilat, volia incorporar una persona especialitzada en fer transplantaments de fetge. Aquest fet parla per si sol.\nTanmateix, hi hauran altres pressions, i aquestes vindran per la via de la política i en concret d’alguns alcaldes quan vegin que els RAT impliquen que els seus hospitals comarcals o fins i tot de referència perden algunes prestacions assistencials.\nEl cert és que hi haurà decisions difícils de prendre. Posaré un altre exemple: Avui en dia fer parts en un hospital implica tenir un equip de tocoginecòlegs, pediatres i llevadores de guàrdia 24 hores al dia i els 365 dies de l’any. Això té un cost elevadíssim que es compensa si el nombre de parts és suficient. Quants hospitals hi ha a Catalunya amb menys d’1 part al dia? És assumible aquest cost? El Departament tindrà força per reordenar aquest tema? Tot plegat, ben fet, podria implicar uns estalvis importants, sobretot si hi ha temps per poder desenvolupar els diferents projectes de reordenació, tenint en compte que el termini per que es notin els seus efectes no és precisament curt, i les rotacions al Departament i al CatSalut no permeten que les persones que lideren projectes, hi estiguin al front el temps necessari.\nESADECREAPOLIS a St. Cugat del Vallès\nHi ha encara un altre qüestió que en preocupa. Si aquestes reordenacions es porten a terme, la necessitat de determinats especialistes sobretot mèdics serà amb el temps molt diferent a la que actualment hi pugui haver. Caldria tenir això en compte per evitar que d’aquí a una anys, si aquestes RAT s’han pogut dur a terme, no tinguem un excés de professionals ben formats i a l’atur. Si això passa els estalvis se’ls menjaran les estovalles. Cal que els planificadors del nombre d’especialistes de la formació MIR considerin aquesta situació.\nEls projectes de reordenació assistencial i territorial (RAT) són del tot necessaris atès que comporten una racionalització en l’ús de recursos escassos i això és una obligació ètica de les administracions públiques en temps de bonança econòmica i especialment en èpoques de crisi com és l’actual. Benvingudes siguin aquestes propostes; en tot cas lamentar que el temps de resposta pel que fa als efectes de les mateixes sigui llarg.\nPublicat per Ricard Bosch a 13:19 Cap comentari: Enllaços a aquest missatge\nReunió de la Mesa negociadora del Conveni del SISCAT (antic conveni de la XHUP)\nSi no hi ha acords, el proper 7 de juliol el sistema sanitari públic català queda sense un conveni de referència\nTal com estava previst, ahir dimarts es va reunir la Mesa negociadora del conveni del SISCAT (Sistema Sanitari Integral d’utilització pública de Catalunya), amb l’objectiu d’evitar que el proper 7 de juliol el sistema sanitari català es quedi sense una referència que reguli les relacions de treball en els dispositius sanitaris d’utilització pública: hospitals, centres sociosanitaris i centres d’atenció primària.\nAquesta reunió no va anar bé ni malament; va ser una primera reunió en la que els assistents van deixar clar el seu posicionament de partida davant dels diferents reptes plantejats. Tanmateix i ateses les restriccions actuals i el context de retallades generalitzades que viu la sanitat pública catalana, ja és un fet positiu que les parts presents a la Mesa negociadora no hagin plantejat posicions extremes que portin a pensar en la inviabilitat d’un acord.\nLes patronals havien preparat per la reunió una plataforma conjunta que van exposar als sindicats presents a la Mesa. Aquesta proposta estava estructurada en base a tres apartats diferenciats: modificacions estructurals necessàries per mantenir la unitat del sector, modificacions de caràcter conjuntural amb la pretensió de pactar-les temporalment (només per la durada del conveni) per garantir la sostenibilitat del sector, atesa la reducció de tarifes (4,6%) aprovada pel CatSalut per aquest any 2013, junt amb els projectes de reordenació territorial (RAT), i finalment una proposta de nova estructura del conveni col·lectiu. En concret la part empresarial proposa:\nTaules salarials i tots els annexos de l’any 2008 dels dos convenis col·lectius (XHUP i Siciosanitari) reduïts en un 5%\nJornada anual de 1688 hores en torn de dia i 1627 en torn de nit\nDesregulació de la jornada continuada i descansos (Guàrdies) i remissió a l’Estatut Marc\nSuspensió dels efectes econòmics de la carrera professional dels diferents grups professionals. Així com del plus de vinculació\nPreu del menjador laboral 6€\nA partir de l’1 de gener de 2014 desapareix el premi de fidelització\nEs redueix en un 50% l’assignació per DPO; el 50% restant supeditat a l’equilibri pressupostari, entès com la no desviació en negatiu del resultat previst en el pressupost dels centres\nReducció d’un apaga extra\nAquests acords es revisarien en cas que durant la vigència del conveni es produís alguna alteració en més o en menys de l’activitat i/o la tarifa decidides pel CatSalut\nEstructura del Conveni:\nEs planteja un canvi en l’estructura del conveni, per tal que quedi configurat de la manera següent:\nContingut obligatori del conveni\nRegulació reservada al conveni sectorial\nRegulació a desenvolupar a nivell d’empreses\nRegles d’administració i gestió del conveni\nDisposicions finals i transitòries\nÉs intenció de la representació empresarial presentar una plataforma complerta d’acord als paràmetres indicats, en format de conveni col·lectiu, als efectes que la representació sindical conegui la concreció de les mesures plantejades.\nEls sindicats van valorar molt negativament aquesta plataforma, defensant que la reducció de tarifes no pot impactar exclusivament en els salaris. Els sindicats MC (Metges de Catalunya) i UGT van demanar la pròrroga del conveni actual.\nLa posició final dels sindicats ha estat la següent:\nCCOO (Comisions Obreres)\nEls pactes hauran de tenir caràcter temporal i han de ser revisats si hi ha canvis substancials. Exigeixen que es mantingui el nivell d’ocupació del sector\nPodrien estar d’acord en la durada del conveni (2013-2014)\nRecuperar la proposta de jornada feta per la part empresarial a l’octubre 2012 (1.647 hores en torn de dia)\nMantenir les taules salarials actuals\nNo accepten la reducció d’1 paga extra, però podrien parlar de les DPO\nUGT (Unió General de Treballadors):\nPodrien parlar de la durada del conveni\nRecuperar la proposta de jornada feta per la part empresarial a l’octubre 2012\nNo accepten la reducció d’1 paga extra però podrien parlar de les DPO\nAplicar els criteris d’IT (incapacitat temporal) que aplica la Generalitat als funcionaris\nRevisió dels pactes dels centres que estan per sobre del conveni actual\nNo accepten tractar la resta de temes plantejats per la part empresarial\nMC (Metges de Catalunya):\nPoden parlar de la durada del conveni\nNo es pot tractar la reducció del 5% atès que està pendent de sentència del Tribunal Suprem\nNo estan d’acord en la supressió d’1 paga extra ni en la suspensió dels efectes econòmics de la carrera professional\nLes DPO cal tractar-les centre per centre\nNo a la desregulació de la jornada continuada i els descansos\nAplicació dels criteris d’IT que aplica la Generalitat\nNo es pronunciaran sobre l’estructura del conveni\nFinalment, la part empresarial va exposar que:\nNo accepten prorrogar el conveni actual\nEs pot acordar una durada del conveni de dos anys (2013-2014)\nEs pot parlar de la IT\nEs por parlar de la jornada i replantejar la proposta actual. Cal parlar també de les guàrdies\nEs pot parlar de les DPO\nDavant d’aquests plantejaments el president de la Mesa, convoca una nova reunió pel proper dimarts dia 28 de març\nCom es pot veure de tot plegat, les discrepàncies són evidents. Tanmateix hi ha un cert aire de possible acord en alguns dels temes abordats. Seguirem l’evolució de tot plegat\nPublicat per Ricard Bosch a 16:17 Cap comentari: Enllaços a aquest missatge\nEs crea la comissió pel Pacte Nacional de la Salut a Catalunya\nSi no vols que un problema es resolgui…crea una comissió\nEl portaveu del Govern de la Generalitat Francesc Homs ha explicat que en la reunió del consell executiu de la Generalitat d’avui s’ha acordat entre altres mesures la constitució d’una comissió encarregada d’impulsar i promoure un consens polític i social tan ampli com sigui possible, per garantir un sistema sanitari públic, universal, sostenible i de qualitat a Catalunya. Es tracta de la comissió pel Pacte Nacional de la Salut\nEl conseller de Presidència Francesc Homs, explicant la\nconstitució de la Comissió\nEl plantejament, si s’aconsegueix l’objectiu perseguit, és interessant. Massa sovint ens trobem la Salut en els mitjans de comunicació per notícies periodístiques que deriven d’una campanya per buscar la confrontació política més que d’un problema dels ciutadans. Exemples n’hi ha molts i recents. Per no ser reiteratiu només en citaré dos: les crítiques periodístiques al fet que els hospitals de la xarxa pública vulguin fer activitat privada, i la defensa que alguns mitjans han fet de la gestió pública en contra de la gestió empresarial del hospitals de la xarxa pública. Ambdós temes han estat llargament exposats en els mitjans sense que la societat hagi encetat aquest debat. Vol dir per tant, que han estat els propis mitjans que incitats o no per determinats grups polítics, han entrat en camp de confrontació política.\nÉs ben sabut que la sanitat quasi mai havia estat objecte d’aquesta confrontació i semblava que hi havia un cert consens a preservar-la. Gràcies a aquest consens, i a la capacitat dels nostres professionals, el model sanitari català havia estat fins i tot referència per molts països a nivell internacional. Avui, les discrepàncies, les desqualificacions, els errors comesos per la pròpia sanitat, i l’obsessió d’alguns per destruir en lloc de crear, han portat a la nostra sanitat a perdre una part d’aquest ben guanyat prestigi. Només la qualitat de l’assistència s’ha pogut mantenir als alts nivells aconseguits anteriorment, tot i les retallades i les escomeses legítimes però perjudicials d’alguns polítics que han actuat d’amagat a través de la signatura d’algun periodista o mitjà de comunicació.\nEl conseller Ruiz, presidirà la Comissió\nLa creació de la comissió respon a l’oferiment del conseller de Salut Boi Ruiz, en el marc de la Comissió de Salut del 6 de febrer de 2013 de crear un espai de diàleg per assolir un acord entre els partits polítics i els principals agents del sector que preservi el sistema sanitari públic de la confrontació política permanent. Respon també al compliment de la moció sobre les polítiques de salut que el Parlament de Catalunya va aprovar el 28 de febrer de 2013, que instava el Govern a disposar en el termini màxim de 6 mesos d’un document de bases per al Pacte Nacional de la Salut per a la sostenibilitat, la qualitat i la igualtat del sistema sanitari públic i universal de Catalunya.\nAquesta comissió restarà adscrita al Departament de Salut, que li aportarà tota la logística necessària pel seu funcionament i estarà integrada pel portaveus dels grups parlamentaris de la Comissió de Salut del Parlament i pels representants de tots les institucions que formen part del Consell Català de la Salut, presidits pel conseller de Salut.\nCal desitjar que els resultats d’aquesta comissió desmenteixin el subtítol d’aquest post, i entre tots siguin capaços de fer propostes que posteriorment permetin que el Pacte Nacional de la Salut es pugui signar amb el màxim de forces polítiques donant-li suport. Aquesta seria una magnífica prova del nivell de salut de la sanitat catalana, al temps que palesaria un grau de maduresa política en els nostres polítics que en altres àmbits de la vida política del país, brilla per la seva absència.\nPublicat per Ricard Bosch a 21:48 Cap comentari: Enllaços a aquest missatge\nEl conveni del SISCAT (antic conveni XHUP) paralit...\nLes Reordenacions Assistencials i Territorials (RA...


Una dotzena d'edificis de la Part Alta de Tarragona amenacen ruïna\nEl nucli antic de Tarragona, el turístic centre històric de la ciutat, té molts problemes d'envelliment dels habitatges. Els veïns asseguren que hi ha una dotzena d'edificis en perill d'esfondrament i demanen a l'Ajuntament que hi intervingui abans no sigui massa tard. El primer pas seria fer revisions casa per casa per saber fins a quin punt hi ha perill d'ensorrament, però l'Ajuntament no pot obligar els propietaris a fer-ho i només pot actuar en casos extrems. En només una setmana se n'han desallotjat dos. Des de l'associació de veïns de la Part Alta, asseguren que les revisions eren un compromís no realitzat del consistori.\n13/04/2007 - 13.50 Actualitzat 13/04/2007 - 17.05\nEn una mateixa setmana, s'han detectat dos immobles de la Part Alta de Tarragona en perill d'ensorrament. Són els veïns els que han alertat l'Ajuntament. El barri és un dels atractius de la ciutat, però s'està convertint en un pou de problemes d'habitatge.\nFrancesc Díez, el president de l’associació de Veïns de la Part Alta, denuncia que l'Ajuntament va adquirir un acord signat amb l'anterior junta veïnal, el novembre del 2005, en què es comprometia a fer un Tedi als edificis, el que seria la ITV en els vehicles. Critiquen que el compromís no s’hagi complert, amb la qual cosa en aquests moments disposarien d’una diagnosi clara de la Part Alta sobre l'estat dels edificis.\nDes de l’Ajuntament, Jordi Sendra, regidor d'Urbanisme, explica que no saben fins a quin punt tenen el deure d'obligar els propietaris a passar aquest Tedi. Sendra apunta que si per les bones no funciona hauran de recórrer a la via sancionadora.\nEls veïns tenen comptabilitzats una dotzena de pisos que podrien acabar precintats. El consistori no en té un recompte fet. Quan es posi en funcionament l'oficina local de l'habitatge, instaran els propietaris a mantenir en bon estat els edificis.


Quique Setién, durant un entrenament | FC Barcelona\nQuique Setién s’ha mantingut fidel a la seva forma d’entendre el futbol i, en la roda de premsa prèvia al partit del Barça contra l’Athletic Club, no ha volgut caure en el parany de justificar la pèrdua del liderat de la Lliga per part del seu equip amb les decisions arbitrals en els compromisos del Reial Madrid. El càntabre, no obstant això, ha recordat que “hi ha coses que no podem controlar”, que “tothom va veure el que va passar a Anoeta i té la seva opinió” i que Gerard Piqué, que va emprar la ironia per exterioritzar de forma clara el seu pensament en relació amb les actuacions dels col·legiats des que es va reprendre la competició, “sempre m’ha semblat molt intel·ligent”. El missatge del tècnic blaugrana ha estat tan elegant com significatiu.\n“El VAR és una eina que tenim i que indiscutiblement ens pot fer millors, però cal emprar-la i fer-ho bé. Ens proporciona una visió més clara de la realitat. És ideal poder valorar diverses jugades després de prendre decisions instantànies. El que trastoca és el criteri de revisió, pot fer pensar que no s’està utilitzant bé. Es miren algunes jugades i d’altres que són iguals no”, ha afegit en relació amb el sistema del vídeoarbitratge. Setién, però, ha deixat ben clar moltes vegades que “em centraré exclusivament en nosaltres” i no ha considerat que el seu Barça tingui problemes futbolístics: “Encara no hem encaixat cap gol en els tres partits després de l’aturada. L’altre dia vam fer moltes coses bé al camp del tercer classificat”.\nL’entrenador culer s’ha mostrat optimista malgrat que el seu equip ja no depèn de si mateix per proclamar-se campió de la Lliga. “El goal average ens situa per sota, però seguim tenint els mateixos punts. Evidentment, el marge d’error és mínim. Però ells tampoc no es poden equivocar. Moltes Lligues s’han resolt en les darreres jornades. Les coses segueixen igual, queden vuit partits per disputar i nosaltres seguim tenint la intenció de guanyar-ho pràcticament tot. L’objectiu és arribar al final amb opcions”, ha dit en una compareixença telemàtica en què, entre altres coses, ha remarcat que córrer molt no vol dir córrer bé. “No és una qüestió de recorregut, sinó d’estar més afinats. I això té a veure amb la presa de decisions, no amb el físic”, ha sentenciat.\nLes declaracions de Setién prèvies al Barça-Athletic\nUn rival dur: “Tothom coneix l’Athletic, un equip dur al qual és difícil fer mal. El més normal és que portem el pes del partit, però haurem d’estar precisos i tenir paciència. Serà un compromís difícil, tal com vam poder comprovar a la Copa”.\n🗣 @QSetien i la prèvia del #BarçaAthletic\n🎥 https://t.co/ItYOpokWvT pic.twitter.com/AcLe2bYsqI\nEl Madrid recupera el liderat: “El goal average ens situa per sota, però seguim tenint els mateixos punts. Evidentment, el marge d’error és mínim. Però ells tampoc no es poden equivocar. Moltes Lligues s’han resolt en les darreres jornades. Les coses segueixen igual, queden vuit partits per disputar i nosaltres seguim tenint la intenció de guanyar-ho pràcticament tot. L’objectiu és arribar al final amb opcions”.\n🗣 @QSetien sobre la classificació de @LaLiga\n🎥 EN DIRECTE: https://t.co/ItYOpokWvT pic.twitter.com/HmZzW4IMsR\nNo creu que el Barça tingui problemes futbolístics: “Em centraré exclusivament en nosaltres. És veritat que tenim alguns problemes a l’hora de millorar certes coses, però jo estic molt content amb la majoria de coses que estic veient. Encara no hem encaixat cap gol en els tres partits després de l’aturada. L’altre dia vam fer moltes coses bé al camp del tercer classificat. No estic d’acord amb el fet que tinguem problemes futbolístics”.\nLa polèmica arbitral del partit entre la Reial Societat i el Madrid: “Hi ha coses que no podem controlar i que no depenen de nosaltres. Hem d’intentar guanyar els nostres partits. Tothom ha vist com va ser el partit d’ahir i té la seva opinió. Piqué sempre m’ha semblat una persona molt intel·ligent”.\nEls criteris de revisió del VAR: “En un moment de frustració després de perdre dos punts, es pot estar desencertat amb les paraules. El VAR és una eina que tenim i que indiscutiblement ens pot fer millors, però cal emprar-la i fer-ho bé. Ens proporciona una visió més clara de la realitat. És ideal poder valorar diverses jugades després de prendre decisions instantànies. El que trastoca és el criteri de revisió, pot fer pensar que no s’està utilitzant bé. Es miren algunes jugades i d’altres que són iguals no”.\nDe Jong no té una lesió greu: “Esperem que no es perdi tots els partits de Lliga restants. Té una petita lesió. Depèn una mica de la seva evolució, però segur que arribarà a temps per al final de la competició”.\n🗣 @QSetien: “De Jong té una petita lesió, però la previsió és que torni a jugar”\n🎥 EN DIRECTE: https://t.co/ItYOpokWvT pic.twitter.com/TOaXrCu3vL\nCórrer bé és més important que córrer molt: “Córrer molt no vol dir jugar bé. En els últims minuts a Sevilla vam tancar el nostre rival. No em preocupa la mitjana d’edat del nostre equip; em preocupa el que passi sobre el camp. No és una qüestió de recorregut, sinó d’estar més afinats. I això té a veure amb la presa de decisions, no amb el físic”.\nProblemes del Barça a domicili: “És difícil d’explicar, no sé exactament a què es deu. Els nostres plantejaments són exactament els mateixos a casa que a fora. Potser els rivals venen amb més por aquí, potser a domicili no tenim el nivell de confiança que tenim al Camp Nou… No sabria dir-te”.\nEls calendaris de Barça i Madrid: “No crec que hi hagi una gran diferència. El Madrid també ha d’anar a San Mamés i ha de jugar contra equips difícils i durs. Cada partit és un món. En totes les jornades hi ha alternatives i pot passar qualsevol cosa. Independentment que siguem el Barça o el Madrid, no és fàcil jugar contra determinats rivals. En el futbol, tot és incert”.\nCuenca, la principal novetat de la convocatòria: “No, però tenim l’opció de convocar 23 jugadors. És difícil que Cuenca pugui jugar, però no podem incorporar futbolistes sense haver passat les proves. O ell o Morer es quedaran fora de la convocatòria. Estan entrenant cada dia amb nosaltres i comptem amb ells”.\nCom estan els jugadors anímicament?: “Espero que no ens afecti. L’equip s’ha entrenat molt bé avui. Encara queda una mica de cansament residual, però ha anat bé. Intentarem mantenir la il·lusió i les expectatives que hem de tenir. Estem convençuts que podem guanyar la Lliga i que podrem millorar els aspectes futbolístics que hem de millorar”.\nEl seu rendiment des que va arribar: “En general, jo estic bastant satisfet dins de les possibilitats que tenim de millorar les coses. Estic bastant content, estem veient moltes coses bones. La recuperació de la pilota a camp contrari ha millorat molt respecte al primer partit. Les arribades, la possessió… Estem satisfets. Tot depèn de guanyar o perdre, de marcar gols. No faig massa cas a les coses que llegeixo, jo m’he de centrar en el que fa l’equip. Respecte als jugadors del planter, no he canviat de parer. Si veiés que els joves ho farien millor que els del primer equip, tindrien més minuts. Crec que soc coherent”.\nSempre hi haurà polèmica: “Nosaltres ens centrarem en el que podem controlar. Hi ha coses que s’allunyen del que depèn de nosaltres. No hi ha més. Ja fa molts anys que hi ha polèmica arbitral i no sembla que els problemes s’hagin d’acabar”.\nLa situació de Dembélé: “Està treballant i duent a terme els protocols establerts. Espero que es vagi recuperant a poc a poc. No sé quant de temps falta perquè pugui entrenar-se amb el grup”.\nUmtiti progressa adequadament: “Cada vegada està millor. Serà una decisió purament futbolística. Hem de tenir en compte que ha estat lesionat durant força. Ara ja està millor”.\nRiqui Puig podria ser titular?: “Tot és possible. Intentem preveure el futur i pensar en el present al mateix temps. Tenim quatre jugadors apercebuts i dos de lesionats, Sergi Roberto i De Jong. Trobarem solucions amb l’objectiu d’afectar el menys possible l’equip”.\nL’Athletic fa molts anys que no guanya al Camp Nou: “Normalment no em preocupen, encara que les estadístiques de vegades són simptomàtiques. L’Athletic ens comprometrà molt encara que la ratxa que duguem al Camp Nou contra ell sigui bona. Jo confio que l’equip estarà bé i que tindrem opcions de guanyar el partit”.\nLa baixa de De Jong, sensible: “És un futbolista bastant complet. No només ens dona coses amb la pilota, ja que té una bona capacitat física i un recorregut molt ampli. És jove, té molt entusiasme i qualitat. Està entenent moltes de les coses que li hem demanat. És una baixa sensible, però de moment l’estem suplint bé. Són circumstàncies a les quals ens hem d’adaptar. Confio en els futbolistes que jugaran en el seu lloc”.


biWel - empresa saludable\nApliquem la nostra metodologia a aquelles organitzacions que desitgin integrar la promoció de la salut i del benestar com a estratègia empresarial dins els sistemes de gestió de prevenció de riscos laborals i en la seva comunitat.\nEs realitzen diferents anàlisis de l'estat de salut de l'empresa i del treballador amb l'objectiu de dissenyar plans estratègics i d'acció, sensibilitzar i proposar solucions adaptades a les necessitats actuals calculant el seu impacte en l'organització.\nOferim els següents serveis en consultoria:\nDiagnòstic online de l’estat de salut dels treballadors\nMitjançant la nostra plataforma, oferim al treballador un diagnòstic individual dels seus hàbits i riscos de salut, generem un informe personalitzat per cada un amb els resultats estudiats i un informe de l'estat de salut global per l'empresa amb la nostra recomanació estratègica. Aquest diagnòstic permet realitzar un pla d'acció adaptat a les necessitats de l’empresa i realitzar un seguiment a posteriori de l’impacte de les accions dutes a terme. Es poden realitzar diagnòstics específics segons problemàtiques i segmentacions de tot tipus.\nDisseny de la planificació estratègica i pla d’acció d’empresa saludable\nAssessorem i dissenyem el pla estratègic i pla d’acció adaptat a les necessitats de l’empresa conjuntament amb la comissió de salut, podent acompanyar en un procés de desenvolupament i implantació dels plans d'acció per aconseguir satisfer les necessitats detectades en les avaluacions prèvies. Es proposa realitzar un seguiment d’indicadors capaços d'avaluar l'impacte del programa empresa saludable. Considerem que és l’eina clau per la consecució dels objectius.\nAnàlisis i tractament de dades d’impacte\nA partir de la recopilació d’informació dels diferents departaments que integren la comissió del projecte, Biwel analitza i elabora un informe de:\nLa situació actual de salut de l’empresa\nCàlcul de l’impacte del programa d’empresa saludable a nivell econòmic, de salut, satisfacció, adherència, etc.\nPreparar certificació i altres reconeixements\nAcompanyem a les empreses en els processos de certificació i en la seva preparació per la obtenció de reconeixements o bones pràctiques en matèria de salut i benestar a l’empresa.\nAssessorament global i integral d’un projecte anual\nConsultoria completa que engloba els diferents serveis parlats anteriorment.


cursos:escola_inclusiva:daci:modul_8:practica_3 [Formació del professorat]\nMòdul 8 - Pràctica 3\nEn descriure el grup d’alumnes, és freqüent que el tutor o la tutora comenti que hi ha… alumnes dels quals s’ha realitzat un dictamen, que… són nouvinguts, que… presenten dèficit d’atenció, que… tenen dislèxia, que n’hi ha… amb problemàtiques emocionals greus… que… i alguns afegeixen que en tenen un amb altes capacitats. Cadascuna d’aquestes classes classificants es viu com un repte a què cal donar una atenció diferenciada i especialitzada, per a la qual no es senten amb preparació suficient ni amb prou recursos de formació, de materials, de suports…\nNo es tracta de classificar ni d’intentar “reduir” la diversitat, ignorant o minimitzant les necessitats d’alguns alumnes, sinó de tenir estratègies per educar en la diversitat.\n“L’escola inclusiva és aquella que dóna resposta educativa des d’una perspectiva institucional i per a tota la diversitat educativa que presenta el seu alumnat […] es basa en el canvi de cultura de la institució, dels professors i de les metodologies a l’aula, amb la finalitat d’incloure tots els alumnes siguin quines siguin les seves necessitats, característiques o discapacitats. És el tipus d’atenció més normalitzada que accepta i pretén atendre l’alumne –al màxim possible-, dins del seu grup de referència”. 1)\nÉs el model al qual es remeten les pràctiques educatives per validar-les, model respecte al qual es van fent aproximacions successives. Aquestes poden iniciar-se amb l’acord del claustre i implicar tot el centre, o bé en un grup a proposta d’un tutor o una tutora.\nLes estratègies de treball a l’aula són diverses; algunes ja han estat descrites en els mòduls anteriors: agrupaments homogenis o heterogenis, treball per racons, per projectes, etc.\nÉs important per als alumnes –sobretot per als d’altes capacitats- que els treballs plantejats els resultin motivadors, que no se’ls forci a ajustar el seu ritme a un estàndard que no existeix. Quan es planteja al grup realitzar una mateixa tasca en un temps determinat, hi ha alumnes que per dificultat, perfeccionisme o desmotivació, no l’acaben, mentre que d’altres el finalitzen amb més rapidesa. A més, no tots en treuen el mateix profit en termes d’increment dels seus coneixements.\nTota iniciativa innovadora promou complicitats que afavoreixen la seva consolidació i perfeccionament. La col·laboració de la resta de professorat del grup, i sobretot de l’especialista o especialistes de centre, és molt important.\nhttp://www.xtec.cat/practicomp/index.htm Es mostren models innovadors de treball a l’aula que poden contribuir a difondre noves línies del currículum, estimular la reflexió sobre la pràctica docent i facilitar l’intercanvi d’experiències (extret de la pàgina de presentació). S’hi troben experiències de diferents etapes i àrees, així com d’organització de centre.\nhttp://www.xtec.cat/projxarxa/index.htm Projectes col·laboratius en xarxa.\nhttp://www.xtec.cat/web/recursos/tecinformacio Exemples de treball amb les TIC.\nhttp://www.xtec.cat/web/recursos/media Exemples de treball utilitzant mitjans de comunicació diversos.\nhttp://www.estalmat.org/ Estímul Talent Matemàtic. És un projecte de detecció i estímul del talent precoç en matemàtiques.\n1) Grup de treball de la Comissió Professional de l’ACPEAP. "Anàlisi de la situació actual de l’atenció a la diversitat a Catalunya i propostes de l’ACPEAP per avançar cap a una escola inclusiva", dins Àmbits de Psicopedagogia (núm. 14, 2005).


Tot el que vols saber quan ho vols saber!!! NBA News 2k17-2k18\nEl nou Rookie Ben Simmons ja ha firmat el seu primer triple doble amb 21 punts 12 rebots i 10 assistències. Si segueix així guanyarà de pallissa el Rookie de l'any (un premi que li donen a un dels jugadors que a jugat el seu primer any a la NBA ). Fins i tot podríem dir que aconseguirà que els sixers entrin als play-offs.\nPublicat per Ferran a 5:49 Cap comentari:\nL'estrella dels Cavaliers i nou fitxatge de estiu Dwyane Wade ha decidit dir-li a l'entrenador que no vol sortir de titular en el partits perquè no troba la seva funció a l'equip. I ha decidit sortir des de suplent fins que trobi el seu rol a l'equip.\nPublicat per Ferran a 5:25 Cap comentari:\nPoc més de 24h perquè comenci la Nba. Us recordem que els partits inicials són:\nBOSTON CELTICS: CLEVELAND CAVALIERS\nGOLDEN STATE WARRIORS: HOUSTON ROKETS\nOn s'estrenaran els fitxatjes més importants de l'estiu; Kire Irving i Gordon Hayward per part dels Celtics, , Jae Crowder, Derik Rose i Wade per part de Cleveland. I CrisPaul dels rokets.\nPublicat per Ferran a 13:12 Cap comentari:\nAl blog Nba News us informarem de tot el que passi a la millor lliga del món de bàsquet:la NBA. Des de fitxatges i resultats de partits fins a opinions dels millors periodistes i informació del All Star Weekend. Publicarem una entrada cada dos dies a excepció de fitxatges o noticies bomba. Per cert la NBA comença el 17 d'octubre, d' aquí 6 dies!\nPublicat per Ferran a 4:25 Cap comentari:\nQuin equip guanyara l'anell?


24·04·20 | 09:45\nTemps que ningú veuA la demarcació de Girona, el sindicat de Músics té més de dos mil afiliats. «El món de l'espectacle va regit pels dies que actues i la majoria no tenim ni atur ni res, perquè no arribem mai a l'any», explica Sam, posant en evidència que rere un espectacle hi ha moltes hores de preparació que tothom obvia.\nCaiguda en picatEl figuerenc Ivó Jordà, integrant, entre altres, del grup de música tradicional Criatures, ha vist com la crisi l'obligava a frenar en sec. Just acabaven de guanyar el premi Enderrock al millor disc de folk i anaven a presentar un nou format del grup a Figueres. Tot es va congelar i, dia a dia, va veient, com tot el sector, que els concerts van caient. Ell, com molts altres músics, té la sort de fer classes en centres musicals, però ja augura que els ingressos cauran en picat, ja que la temporada d'estiu perilla i és aquest el moment en què tenen més feina. «És un cop molt dur, si sabessis almenys quan s'acabarà això», reconeix Jordà tot afegint que, de ben segur, «les retallades que vindran aniran a la cultura». També ho serà per a les orquestres i cobles que actuen a festes majors, moltes de les quals ja s'han suspès i no es recuperaran.


La Festa Major de Sant Adrià lliure d’agressions sexistes — Ajuntament de Sant Adrià de Besòs\nSou a: Inici Sant Adrià per temes Alcaldia Notícies La Festa Major de Sant Adrià lliure d’agressions sexistes\nL’Ajuntament torna a impulsar la campanya de prevenció d’agressions sexistes a la Festa Major, que se celebrarà del 3 al 7 de setembre. La iniciativa es va posar en marxa l’any 2017 per garantir una festa cívica i respectuosa.\nAmb quatre missatges clars i directes: « La meva manera de vestir no és excusa», « Només el sí és sí», «Beure massa no és excusa», «Estem estrets, però no em toquis», la campanya vol donar visibilitat als comportaments sexistes i a les agressions verbals o físiques per motiu de gènere, identitat o orientació sexual. Alhora també vol conscienciar sobre la importància que té que tothom s’impliqui per actuar contra les violències masclistes.\nQualsevol persona que pateixi o vegi un assetjament o una agressió sexual es pot adreçar al Punt Lila, que s'instal·larà a la zona de pàrquing de Marina Besòs, on s’oferirà atenció el 3 de setembre de 22 a 3 h de la matinada i el 4 de setembre de 22 a 4 h de la matinada. Fora de l’horari del Punt Lila podeu trucar les 24 h al telèfon d’atenció contra la violència masclista 900900120 o al telèfon d’emergències 112.\nSant Adrià de Besòs, 1 de setembre de 2021


Rússia bloqueja el pla de l'ONU per acabar amb la violència a Síria\nLa secretària d'estat nord-americana, Hillary Clinton, ha advertit l'ONU que la inacció davant les matances a Síria debilitarà l'organisme. Clinton ha fet aquestes contundents declaracions davant del consell de seguretat, que debat un projecte de ressolució presentat pel Marroc. El text condemna les violacions dels drets humans i demana la fi de la violència a Síria. A més a més, demana a Bashad al-Assad que traspassi el poder al seu vicepresident. La proposta marroquina subscriu el pla de transició de la Lliga Àrab per acabar la situació que viu el país. Les reticències de Rússia són el principal escull per arribar a un acord.\nRedacció 01/02/2012 - 00.04 Actualitzat 01/02/2012 - 00.31\nEl president de Síria, Bashar al-Assad, en una imatge d'arxiu\nEl principal objectiu dels països que donen suport al pla àrab és convèncer Moscou que no veti la decisió per fer fora Bashar al Assad i establir un govern d'unitat al país. Els Estats Units, França i el Regne Unit, 3 dels 5 països amb dret a veto, formen el front de suport al pla àrab.\nEls altres 2, Rússia i també la Xina, rebutgen tota interferència estrangera a Síria. Rússia considera que la resolució a debat conduirà a la "guerra civil" a Síria i busca erigir-se com a mediadora. En aquest sentit, Moscou ha anunciat que el govern d'Al-Assad ha accedit a participar en unes converses per buscar una sortida a la crisi, un diàleg al qual l'oposició es nega perquè exigeix de forma irrenunciable la dimissió del cap del règim sirià. Per la seva banda, la Xina és contrària a la utilització de la força per resoldre la crisi a Síria, ja que viola "les normes bàsiques que regeixen les relacions internacionals" i els "principis de la 'Carta de les Nacions Unides'".\nEl primer ministre de Qatar, Hamad bin Jassim al-Thani, ha demanat a l'ONU el "suport" al pla de la Lliga Àrab. "Les esperances del poble sirià estan a les seves mans", ha dit el xeic qatarià als quinze membres del màxim òrgan de decisió de l'ONU que negocien el projecte.\nEl règim sirià veu en la reunió del Consell de Seguretat una prova més del que qualifica reiteradament com un complot occidental per desestabilitzar el país i no té cap intenció d'aturar els atacs.\nMentre la diplomàcia occidental mira d'acostar posicions, als suburbis de Damasc i també a la ciutat d'Homs continua la repressió per part de l'exèrcit. Segons l'Observatori Sirià dels Drets Humans, una cinquantena de persones -35 de les quals civils- van morir dilluns al país. L'oposició siriana ha denunciat aquest dimarts almenys 30 morts en la repressió, cada vegada més dura, sobretot als afores de Damasc. Els opositors xifren en 400 els morts en una setmana i exhorten l'ONU a pendre una decisió d'una vegada.


Segon itinerari per Bonifacio, recorrent el nucli més antic.\nBrowse: Home / 2017 / octubre / 07 / Preparada per a la defensa (II)\nSegon itinerari per Bonifacio (Còrsega).\nSeguim passejant per aquesta ciutat carregada d’història.\nEl son dels emperadors\nUnes poques nits que van passar aquí Napoleó i Carles V -cadascú al seu moment- va servir per donar nom a la Rue des Deux Empereurs.\nLa més interessant és la Maison Filippo Cattacciolo, que conserva una llinda reinaixentista profusament decorada. Als extrems, dos àngels sostenen l’escut familiar. A continuació tenim les inicials del propietari, que totes les guien em volen fer creure que són una P i una C, quan jo només veig una I i una A. Finalment, al centre apareix l’acrònim de Crist: IHS.\nAquest senyor, que va viure al segle XVI, va ser comte de Bonifacio. Un segle més tard, els seus descendents s’emparentarien amb els Bonaparte. Quan l’emperador Carles V (i I d’Espanya) va tornar de la derrota d’Argel, es refugià en aquesta ciutat a veure si recuperava forces.\nDiu la llegenda que, quan l’emperador va marxar, el comte va fer matar el seu cavall, ja que “l’animal que havia dut un home tan ilustre, no podia ser muntat per cap altre”. Apa.\nPassem per un estret carreró fins a la Rue du Palais. Aquí trobem la Maison des Podestats, és a dir, dels alcaldes. Probablement és del segle XIII. Si poseu de la vostra imaginació, us podreu fer una idea de com eren les cases abans del segle XVIII, quan tenien una planta baixa, dos pisos i un graner a la part superior.\nTambé veureu altres cases similars, anomendades cases de patricis, famílies nobles acomodades, descendents d’importants llinatges de Roma.\nMirant amunt descobrim nombrosos arcbotants, que en realitat formen part d’una intrincada xarxa d’aqüeductes que servien per recollir l’aigua i canalitzar-la cap a una cisterna que es troba sota la ‘loggia’, la porxada de davant l’església. Molt útil en cas de setge.\nL’església de Sainte-Marie-Majeure és la més antiga i majoritàriament d’estil romànic, situada al centre de la ciutadella. El notable i ben treballat campanar mostra la represa de poder dels genovesos al segle XIV.\nMalahuradament, quan els partidaris del retorn de Napoleó van penjar la bandera tricolor al capdamunt, els contraris van bombardejar el campanar, deixant-lo ben malmés. Com criatures.\nA l’interior trobem una bonica pica baptismal de marbre amb la data 1463. Les piles o piques baptismals es troben ja a les catacumbes cristianes. En un principi eren uns forats rectangulars al terra per poder-s’hi submergir. Al segle XIV gairebé va desaparéixer el baptisme per immersió i les piques es van fer més petites.\nTambé destaca, damunt una altra pica, un petit retaule renaixentista del segle XV. La part superior representa Crist sortint de la tomba. Al mig, vuit àngels la mar de contents de veure’l viu, sostenen una creu del tipus patriarcal, amb dos creuers. Aquesta creu és la que apareix a l’escut de la ciutat i fa esment al papa Honori III qui, per acabar amb les protestes de Pisa, el 1217 va adjudicar Bonifacio a la protecció de l’arquebisbe de Gènova, i fóra el problema.\nSegons indica una inscripció, el retaule va ser donat per un -poc humil- Bartolomeu Restoro. L’escut que aguanta l’àngel, que haureu vist en un altre lloc, probablement li correspongui.\nSeguiu passejant arbitràriament pels carrerons, pujant i baixant escales i amb els ulls ben oberts per no perdre detall.\nFins i tot, les intervencions contemporànies ténen la seva gràcia.\nFinalitzem aquí aquest segon itinerari per Bonifacio. Al final del carrer Fred Scamaroni, hi ha l’oficina de turisme. A l’esquerra, unes escales cobertes amb volta, baixen vertiginosament resseguint un tram de la muralla. Abans de baixar, penseu que després les haureu de pujar, tal com les famoses escales del Rei d’Aragó.\nMaison des Podestats: canonici.skyrock.com\nEscut i creu: canonici.skyrock.com\nEtiquetes: Bonifacio, ciutat, Còrsega, itinerari, turisme\n← Preparada per a la defensa (I)\nAra no em veus →


Vista de l'absis i porta d'entrada de l'antic convent del Carme\n(s. XIII), aleshores seu de la Universitat (1841-1871)\nFrancesc Sopler i Rovirosa (1869)\nShtetl era el nom que rebien a l'Europa de l’Est, abans de l’Holocaust (Xoà), les localitats on la comunitat jueva representava un alt percentatge de la població total. Aquest territori europeu comprenia una zona repartida entre l’Imperi rus, Polònia, Lituània i Romania, i es concentrava sobretot a la regió històrica de Galítsia, avui repartida entre Polònia i Ucraïna. Sense ser exactament el mateix, un shtetl seria semblant al nostre concepte de call.\nEls jueus de l’Est van desenvolupar durant la seva estada en terres del Rin una llengua pròpia, l'ídix (jiddisch, alemany medieval amb influències eslaves i hebrees, escrit amb caràcter hebraics), que encara parlen més de 3 milions de persones i que té un premi Nobel de literatura: l’escriptor nord-americà d’origen polonès, Isaac Bashevis Singer.\nCom a terme cultural, “shtetl” s'utilitza com a metàfora de la forma tradicional de vida del segle XIX entre els jueus d'Europa de l’Est. Els shtetls eren comunitats observants del judaisme ortodox, socialment estables al llarg dels segles malgrat la influència externa o els atacs que, com no podia ser de cap altra manera, de tant en tant rebien dels seus propis veïns. Aquesta situació és la que es veu reflectida a la pel·lícula El violinista a la teulada (1971), de Norman Jewison. L'Holocaust (Xoà) va donar lloc a la desaparició dels shtetls i de tota la seva cultura, tant a través de l'extermini massiu com de l'èxode, sobretot cap als Estats Units i l’estat d’Israel. Amb l’excepció de les comunitats sefardites de Grècia, la major part dels 6 milions de jueus exterminats pels nazis eren asquenazites (vegeu Tossa de Mar: Chagall i l’extinció del món i Quan l’Est End era la fi del món).


El Pitch & Putt, tots hi podem jugar - Bloc UFEC | Bloc UFEC\n← Nova promoció setembre Centres UFEC!\nBodycombat i bodypump, dues noves activitats per començar el curs! →\nEl Pitch & Putt, tots hi podem jugar\nPost creat 28 ag., 2013 - per UFEC - amb 0 Comentaris\nEl Pitch and Putt (P&P) és un esport molt popular a casa nostra. Més de 45.000 aficionats el practiquen arreu dels 39 camps que existeixen a Catalunya i hi ha més de 80 clubs pertanyents a la Federació Catalana de Pitch & Putt, que té uns 14.000 jugadors i jugadores federats.\nEl pitch & putt és un esport molt complet que es pot practicar a qualsevol edat\nAquest esport atrau perquè és amè, familiar, econòmic i saludable:\nAmè, perquè es juguen 18 forats en recorreguts curts, de distàncies que oscil·len entre els 40 i els 120 metres. D’aquesta forma, en tres hores el jugador ha pogut completar un recorregut jugat a l’aire lliure.\nFamiliar, perquè les sortides es poden fer de 4 persones i poden jugar plegats homes, dones i joves, de maera que tota una família o amics poden sortir i practicar aquest esport.\nEconòmic, perquè jugar un recorregut pot costar entre 12 i 20 euros. També molts camps ofereixen abonaments mensuals que permeten jugar per un preu molt més reduït. Els pals que s’utilitzen es poden llogar al mateix camp.\nSaludable, perquè totes les persones necessitem fer activitat física de forma regular per tenir bona salut i el P&P és una forma de caminar i fer esport per a totes les edats. Un esport que requereix especialment coordinació, precisió i concentració.\nEl jugador pot sortir al camp sense estar federat, tot i que és recomanable tenir llicència, sobretot si es juga sovint o es vol participar en competicions. Malgrat això, s’aconsella haver fet algunes pràctiques amb un professor per tenir unes nocions mínimes de l’esport.\nSi t’hi animes, consulta la pàgina web de la Federació Catalana de Pitch and Putt i informa’t d’on trobar el camp més proper on practicar-lo.\nActivitat física , aire lliure , amè , camps , econòmic , esport federat , familiar , Federació Catalana de Pitch & Putt , pitch & putt , recorreguts , saludable\nesport federat bicicleta esquí waterpolo Olímpics esport Rio 2016 català piragüisme cardiovascular beneficis INSERsport triatló concurs Jocs Olímpics esport adaptat Sport Festa de l'Esport Català Ona Carbonell Activitat física UFECXics nens consells esport català gimnàs estiu vela activitat natació festa atletisme entrevista Zona UFEC UFEC córrer FESCAT2014 Guanyadors ciclisme Marc Marquez aigua exercici bàsquet BCN Sports Film Festival salut activitats


Lleida serà present als mercats de promoció turística dels EUA, Canadà i el Japó\nL’assembla de la Xarxa Ciudades AVE presenta el seu pla d’actuació 2020 en la seva assemblea a Sevilla, que ha comptat amb la participació del tinent d'alcalde Paco Cerdà\nEl tinent d’alcalde i president de Turisme de Lleida, Paco Cerdà, ha participat avui a Sevilla en l’assemblea de la Xarxa de Ciudades Ave, on s’ha presentat el pla de treball d’aquesta associació. La Xarxa aglutina 26 destins turístics d'Espanya connectats per l'Alta Velocitat i va néixer amb l'objectiu de promocionar les ciutats que la integren sota una estratègia comuna.\nA partir del pròxim mes de gener, Lleida participarà en la plataforma de comercialització d’experiències AVE, a través del web de la xarxa, concretament en el paquet de tren, hotel i activitat. D’aquesta manera, durant l’any 2020 Lleida serà present a diversos mercats exteriors, mitjançant la participació en fires i workshops d’EEUU, Canadà i Japó. A més, estan programats diferents press trips amb el mercat francès, que és prioritari per Lleida.\nLleida, juntament amb Sevilla i Saragossa, va ser una de les ciutats impulsores i fundadores de la Xarxa de Ciudades AVE. Actualment, en són membres Albacete, Alacant, Antequera, Barcelona, Calatayud, Ciudad Real, Còrdova, Conca, Granada, Lleó, Lleida, Madrid, Màlaga, Ourense, Palència, Puertollano, Segòvia, Sevilla, Tarragona, Toledo, València, Valladolid, Villanueva de Córdoba, Villena, Zamora i Saragossa.


Ximo Puig ofereix finançar al 0% d'interés la rebaixa de 20 cèntims per litre de combustible\nL'IVF concedirà crèdits sense interessos per a garantir la solvència d'aquestes empreses i que puguen assumir la bonificació del preu del carburant\nEconomía 04 de abril de 2022 Redacció\nEl president de la Generalitat, Ximo Puig, ha oferit a les estacions de servei de la Comunitat Valenciana crèdits al 0% d'interés per a finançar la rebaixa de 20 cèntims per litre de combustible que han d'avançar fins que el Govern d'Espanya millore el procés de devolució d'aquestes quanties.\nAixí ho ha avançat després de la reunió mantinguda amb representants de la Federació Mediterrània d'Estacions de Servei, en la qual també ha participat el director general de l'Institut Valencià de Finances, Manuel Illueca.\nEl president ha mostrat la voluntat del Consell de fer costat a les prop de 800 empreses, la majoria empreses familiars i petites empreses, que veuen afectada la seua solvència en haver d'assumir la bonificació del preu del carburant fixada pel Govern en el context de contenció de la inflació i de frenar l'escalada de preus de l'energia.\nPer això, ha explicat que l'IVF concedirà crèdits sense interessos amb la finalitat de garantir la solvència de les estacions de servei i que puguen assumir la diferència entre el cost que els suposa la compra del combustible a les petrolieres i la quantitat que cobren en els punts de venda.\nD'aquesta manera, el cap del Consell ha mostrat la implicació de la Generalitat per aconseguir una reducció dels preus i ha assegurat que la Comunitat Valenciana és l'única autonomia que ha oferit a les empreses i autònoms de les estacions de servei una solució per a afrontar aquest període transitori.\nEl president ha qualificat la rebaixa del preu del combustible de "bona decisió" del Govern d'Espanya per a baixar la inflació, però al mateix temps ha assenyalat que no pot tindre efectes negatius sobre el conjunt de les empreses d'aquest sector.\nEn aquest sentit, ha instat el Ministeri d'Hisenda a mantindre una reunió amb tots els empresaris del sector per a "buscar solucions i simplificar" el procediment per a efectuar la devolució dels 20 cèntims per litre de carburant que han d'avançar.


Desallotgen d'un prostíbul sevillà 55 persones de comiat de soltera\nFoto: Emergències de Sevilla\nActualitzat 21/12/2020 08:56\nAgents de la Policia Local de Sevilla han desallotjat aquesta matinada 55 persones que assistien a un comiat de soltera en un prostíbul. Els assistents incomplien tant els horaris com les mesures sanitàries establertes contra la propagació del coronavirus, a la salut de la promesa. Potser també hauran incomplert alguna regla moral... com reaccionarà el xicot a l'assabentar-se?\n02:30 h. Policia Local desallotja a 55 persones en una sala de festes on se celebrava una festa de "Comiat de Solter" incomplint l'horari i les mesures sanitàries #Covid19.\nSón denunciats per les infraccions comeses.\n— Emergències Sevilla (@EmergenciasSev) December 20, 2020\nDesallotgen 55 persones reunides en un prostíbul\nSegons informa Emergències 112 de Sevilla a les xarxes socials, a les 02:30 hores els agents s'han presentat en una sala del carrer Bórac, en el polígon Calonge, i han trobat 55 persones celebrant el comiat de soltera d'una dona. Es tracta d'una coneguda sala que funciona com a discoteca i club nocturn i promet a les seves clientes "autèntiques nits de passió".\nLes persones desallotjades han estat denunciades per les infraccions comeses i, segons Efe, la sanció també s'ha estès al gerent de l'establiment, que estava obert malgrat les restriccions decretades.\nDesallotgen 55 persones d'un prostíbul sevillà / Emergències de Sevilla\nLa Policia Foral denuncia 52 incompliments de la normativa\nLa Policia Foral sevillana ha denunciat aquest cap de setmana a 52 persones per infraccions relacionades amb la normativa anti Covid. Divendres es van estendre 21 denúncies: 15 per 'botellón', 4 per ús de mascaretes, 1 per incompliment de les mesures de confinament perimetral i 1 per incompliment de l'horari de toc de queda. Dissabte, 31 denúncies més, amb alguna novetat: 15 denúncies han estat per reunions en grup superiors a les permeses, segons ha informat la Policia Foral. La 'festa franquícia', això sí, té amo i senyor: el macro comiat de soltera -inoblidable- al prostíbul sevillà.\nVÍDEO: Veïns de Terrassa expulsen uns okupes entrant pel balcó\nTroben 450 kg de droga a l'autocaravana d'uns avis gallecs


Una trentena de partits polítics s’han posicionat en contra de la incineració de residus a la cimentera Uniland dels Monjos i a la fàbrica de producció de calç Cales de Pachs. El seu posicionament sorgeix de la petició expressa del Moviment Contra la Incineració a Uniland que, en més d’una ocasió, ha denunciat els efectes perjudicials per la salut que suposa aquesta pràctica. Unes...\n04/05/2015 - 10:29\nEls Bordegassos de l’Alt Penedès van ser els guanyadors del sisè concurs de colles castelleres formades pels instituts de la comarca, Joverd, disputat dissabte al matí al jardí de Cal Figarot. La colla de l’IES Alt Penedès es va imposar en un final ajustat als Castellers del Foix, i tercers van quedar els Grimpaires del Montagut. Al final van ser set centres de secundària i més de 900...\nERC va presentar conjuntament dilluns a la tarda els seus vint caps de llista de l’Alt Penedès. El president comarcal del partit, el sadurninenc Sadurní Oliver, va dir que extrapolant les enquestes que hi ha a nivell de Catalunya, ERC aspira a assolir quatre o cinc alcaldies a la comarca, entre les quals Sant Sadurní, i a governar en unes quantes més. També espera tenir almenys un regidor...\nEl coordinador general de CiU, Josep Rull, va presentar dissabte els 26 alcaldables de la federació nacionalista a l´Alt Penedès per a les properes eleccions municipals. Va ser en un pati de l’Índex de Sant Sadurní ple a vessar, en el qual va intervenir l’alcaldessa amfitriona, Maria Rosell, que opta per segon cop a l’alcaldia que va rebre fa un any gràcies a la moció de...\n28/04/2015 - 09:35\nDurant el projecte de recuperació i restauració de basses per a la cria d’amfibis al Parc del Foix, tècnics del parc han localitzat exemplars de l’anomenat gripau d’esperons (Pelobates cultripes), una espècie nova en el territori. El gripau d’esperons és una espècie pròpia dels sòls sorrencs i molt rara al Penedès, on de fet, des de fa anys no se’n trobava....\nEl Programa de Pacient Complex Crònic Model Col·laboratiu de l’Alt Penedès ha estat distingit amb el primer premi a la millor experiència en el 15è Congrés Internacional sobre l’Atenció Integrada, celebrat a Edimburg. El programa va començar el 2011 a l’Alt Penedès amb l’objectiu de proporcionar als pacients crònics que presenten necessitats complexes una atenció...


Parlen les dones sense llar: “No ho vull ni per al meu pitjor enemic”\nRetrat de diverses dones que han viscut al carrer i que protagonitzen l'exposició 'Dones Supervivents'\nSón poques, però en són. Se les veu menys, però existeixen. Viuen una realitat igual o encara més dura que el mateix carrer. Són les dones sense llar, les invisibles dins dels invisibilitzats.\nSegons les últimes dades de l’Ajuntament de Barcelona són 87. Gairebé un 10% del total de persones que cada nit no els queda una altra opció que recolzar el cap a terra.\n“No ho vull ni per al meu pitjor enemic”, assegura Carmen Guerrero. Com el seu nom indica, ha hagut de ser una lluitadora tota la seva vida. “Des dels set anys que passo penúries i en tinc 48, fixa’t si fa temps”, diu. És una “supervivent”. Així ha estat batejada a l’exposició Dones Supervivents, on el fotògraf i psicopedagog Ferran Padró ha immortalitzat el seu rostre, amb totes les seves marques i senyals de vida. Aquest treball, a iniciativa de les organitzacions Sant Joan de Déu Serveis Socials Barcelona i ASSÍS Centre d’Acollida, pretén visibilitzar el sensellarisme femení. I ho farà durant tot el desembre a la Casa Orlandai, una associació que “promou l’art i la transformació social”.\nRetrat de Carmen Guerrero / Ferran Padró (cedida)\nA més de Guerrero, en aquesta exposició hi surten l’Ana, l’Elisa, la Luz, la Marcela, la Maryem i la Mahjouba. També la Minerva Ferreras Díaz, que explica que la vida és com un dòmino, fins a arribar al carrer. “Una cosa porta a l’altra; et quedes sense feina i això et genera depressió i passes de tot”. Parla mesurant les paraules. “No vull ni recordar-me’n”, reconeix. “Vaig estar tres anys al carrer; és horrible, dolentíssim, perillós…”. Els dies se succeïen en bucle. “Dormia, menjava i prou”, comenta.\n“No m’avergonyeixo de la situació en què estic”\nFerreras Díaz viu a la Llavor, el primer centre exclusiu per a dones sense llar que es va crear a Barcelona a finals de l’any passat i que gestiona precisament l’entitat Sant Joan de Déu Serveis Socials, en col·laboració amb la Fundació Ared. La vida li ha canviat. “De moment estem fent tallers, cursos i vida social”. Sobre fer de protagonista per una exposició sobre sensellarisme femení, ben orgullosa: “No m’avergonyeixo de la situació en què estic, perquè no em defineix, sinó que he hagut de passar per això, però la vida t’ensenya molt”, sentència.\nLes ferides de dies i dies al carrer encara perduren. “L’ansietat em mata, encara no ho he superat”, diu. “De tants nervis que vaig passar, de tantes coses que vaig viure, de coses meves…”, afegeix. I no cal dir més. Mirant cap endavant, moltes aspiracions: “M’agradaria ser fotògrafa. De moment sóc molt principiant, però en un taller que vaig fer vaig aprendre molt”, explica il·lusionada.\nRetrat de Minerva Ferreras Díaz / Ferran Padró (cedida)\nMilagros Zabala també és una de les protagonistes. “Vaig arribar del Perú aquí l’any 2005, vaig cotitzar durant 10 anys, cuidant una persona gran, després vaig treballar en residències… la meva vida era tranquil·la”. Zabala va haver de tornar al seu país per cuidar dels seus pares, però va volar de nou a Barcelona, després d’un temps. I aleshores tot ja va ser diferent. “Estava sense res, vaig venir amb el meu fill, no sabíem què fer i vam estar dormint durant cinc mesos en caixers. El meu fill aleshores tenia 21 anys”, explica.\nD’allò només fa dos anys. “Va ser horrible, tot i dormir amb el meu fill i dos matrimonis també del Perú, ens van intentar robar”, narra Zabala. I el temps, dels pitjors enemics. “És dur, perquè et peles de fred; el meu fill i jo ens congelàvem“. Com Ferreras Díaz, Zabala és una més de la Llavor.\nUna persona passant davant de capses de cartó on dormen persones en situació de sensellarisme / David Zorrakino (Europa Press)\n“Tinc depressió crònica i ansietat”\nNéixer en una casa o altra deixa empremta. “He tingut una infància molt difícil i de gran també… he passat les mil i una”, diu Guerrero. Assegura que, per sobreviure, ha arribat a agafar menjar de les escombraries. I tot sense cap més companyia que la seva mateixa presència. “Soc una buscavides, perquè quan estàs tu sola has de carregar amb el doble de pes, perquè no tens ningú en qui recolzar-te”. Una doble càrrega que fa mal psíquic. “Tinc depressió crònica i ansietat”, afirma. També suposa un dolor físic: “m’han diagnosticat artrosi i em fa mal l’esquena”. Malgrat tot, Guerrero està convençuda que cal seguir caminant. “Si això és el que m’ha tocat, intentaré lluitar i donar-li la volta a la truita”, assegura.\n“Si les mires als ulls i a la cara veus moltes coses que carreguen al seu darrere”, afirma Marta Tello, de Sant Joan de Déu Serveis Socials. L’objectiu de tot plegat, diu, és molt simple: “visibilitzar el sensellarisme femení”. “Que la gent es pari a pensar que aquesta situació existeix i que es pregunti per què estan passant aquestes coses”, demana. Encara avui el recel impera. “Hi ha molts prejudicis i estigmes contra les persones sense llar, tendim a culpabilitzar-les i és una cosa molt més complexa”, afegeix. I apunta cap a una direcció: “Les administracions tenen part de culpa en quin tipus de societat estem creant”.\nRetrat de Milagros Zabala / Ferran Padró (cedida)\nA més de ser minoria, les dones es troben en situacions més diferents que els homes. “Quan parlem de persones sense llar habitualment et ve al cap un home que viu al carrer; quan parlem de dones en situació de sensellarisme la gran majoria no viuen al carrer, però això no vol dir que no existeixin“, explica Sandra Oriol, d’ASSÍS. Viure en un pis ocupat o en un lloc a canvi de favors de tota mena —inclosos els sexuals— són només algunes de les situacions que escapen als ulls de la gent que transita pel carrer, diu Oriol. Sigui com sigui, la manca d’una alternativa digna les lliga a aquesta situació de no tenir una llar.\n“Hi ha molt racisme, molt maltractament, molta maldat… ens veuen com si fóssim fems que fan pudor”, denuncia Zabala. Encara que l’hagin pogut considerar això, ella no s’amaga de viure aquesta situació. “No em preocupa sortir o no [a l’exposició fotogràfica], tindria por si fos una delinqüent”, assegura. I fa un prec: “Voldria que ens coneguessin, que som persones que hem patit”. “Han mort molts pel fred”, recorda.\nExclusió social exposicions Persones vulnerables Pobresa Sensellar Sensellarisme\nMiquel Desembre 12, 2021 | 08:41\nPer quan la notícia contrària, amb els impostos que paguem la notícia hauria de ser tot lo contrari. Polítics incompetents.\nestruch Desembre 12, 2021 | 11:07\nHem arribat a una perversitat tan alta que ni ens hi adonem. Les dones sense llar només son el 8-9%. Segons estudis d'Arrels les agressions les tenen en número i gravetat similar als homes. (Tot i que les declaracions dels d'Arrels sovint diuen el contrari perquè els seus propis estudis no donen el resultat que volen). Però l'ajuntament només ajuda a les dones a sortir-ne. Si son poques "estan invisivilitzades" si fossin moltes "es un problema greu per les dones". La qüestió és la de sempre. El masclisme (ara amb el suport del feminisme) que considera, en contra de la ciència, que les dones son febles psicològicament i que només a elles se les ha de protegir. Ens hem acostumat tant a això, que qui no sap pensar per ell mateix, s'ho creu.


Ramon Tremosa reclama al Govern central que el turisme de Catalunya sigui el primer a ser rescatat\nPublicat 3/9/2020 23:57:51 +02:00CET\nVeu un gran potencial en Seat i en els terrenys que deixarà Nissan\nEl nou conseller d'Empresa i Coneixement de la Generalitat, Ramon Tremosa, ha reclamat aquest dijous al Govern central que Catalunya sigui la primera autonomia a beneficiar-se d'un pla de rescat al turisme.\nEn una entrevista del canal 3/24 recollida per Europa Press, ha dit que Catalunya és la primera comunitat en turisme, per despesa turística i milions d'estrangers, i la més perjudicada per la pandèmia, per la qual cosa "quan hi hagi un pla de rescat per al turisme, Catalunya ha de ser la primera autonomia a beneficiar-se".\n"Madrid aquesta vegada hauria d'entendre que Catalunya és una locomotora, i es necessita que les locomotores tirin del tren", ha afegit.\nTremosa ha destacat a més que hi ha diversos fons europeus disponibles per encarar la crisi econòmica arran del coronavirus, i creu que la Generalitat "hauria de tenir una via d'accés pròpia" a les ajudes.\nHa defensat que Catalunya no pot prescindir del turisme i s'ha preguntat per què prescindir-ne, ja que és un sector estratègic i a més proporciona "moltes connexions" diverses a Catalunya.\nPERLLONGAR ELS ERTOS\nHa recolzat allargar els ERTOS i salvar les pimes, per salvar, al seu torn, l'ocupació: "Cal intentar guanyar temps fins que hi hagi algun tipus de senyal" que la pandèmia acaba --sobre tots gràcies a una vacuna--, i perquè difícilment reobriran en un futur les pimes que ara tanquin.\nQuant al comerç, ha qualificat de molt greu la seva situació i creu que una possible solució seria donar ajudes a fons perdut, però si fos factible.\nRespecte a les universitats, creu que "és important que no quedin endarrerides per falta de finançament" i les considera prioritàries.\nVOL VISITAR SEAT EN UNS DIES\nTambé ha dit que preveu visitar Seat els propers dies, com a "gran empresa de Catalunya", i té grans esperances en el potencial de la seva planta de Martorell (Barcelona) per inversions en nova mobilitat sostenible, la qual cosa, al seu torn, també beneficiarà pimes catalanes.\nEspera que tot això afavoreixi també "permetre que, enlloc de Nissan, pugui arribar un altre gran productor": així, per exemple, ha dit que el sud d'Europa encara no té plantes de bateries elèctriques i que Tesla busca un emplaçament en el sud d'Europa.\nCreu que els terrenys de Nissan, quan quedin lliures, seran "de la millor zona logística d'Europa", i ha recordat que la seva antecessora, Àngels Chacón, ja parlava de diverses propostes per ocupar-la, encara que ella no podia desvetllar-les per confidencialitat.\nI ha afegit: "Pedro Sánchez va dir a Davos al gener que havia parlat amb Nissan i estava controlat".\nSobre si inhabiliten al president de la Generalitat, Quim Torra, ha dit que això faria que no hi hagués president ni molta activitat legislativa un temps: ha calculat la possibilitat de sumar dos mesos sense president més la cinquantena de dies que hi ha entre una convocatòria electoral i les eleccions, amb el qual es pot arribar a febrer de 2021.\nTremosa coneix des de fa anys Àngels Chacón i creu que "ha fet una grandíssima feina" a la Conselleria, encara que no ha opinat sobre que el PDeCAT vegi en el seu relleu una purga pel fet que Chacón segueix sent d'aquest partit.


Núria Ventura Brusca: NOU CURS POLÍTIC\nAquesta tarda em preguntaven quins són els temes que, a nivell territorial, marcaran el nou curs polític que just acabem de començar. Sense cap dubte, tant a nivell territorial com a nivell general de país, el finançament. Hi ha gent que encara ho veu un tema llunyà, d’aquells que només interessen als polítics . No és així. Amb el finançament ens ho juguem tot. Els serveis que tindrem en un futur i la qualitat dels mateixos depenen dels diners, és obvi. Finançament és educació, és salut, és benestar, és formació, és seguretat ...\nLa negociació entre el govern de Madrid i el govern de la Generalitat per canviar el model de finançament actual, pactat entre PP i CiU l’any 2001, està sent complexa i difícil, com qualsevol negociació d’aquests tipus. La fermesa i convicció del President Montilla i del Conseller Castells és, però, garantia de que en sortirà un bon acord per Catalunya, un model més just. Per cert, el Viceprimer Secretari del PSC, Miquel Iceta, publicava dimecres passat (dia 27) al diari El País, un article molt interessant i clarificador al respecte, sota el títol “Razones que Atender”, que podeu llegir també al blog del PSC d’Ulldecona.\nA banda, tindrem també com a qüestió important en els propers mesos l’elaboració dels pressupostos tant de la Generalitat com del Govern espanyol. Per tant, parlarem de diners uns quants mesos més.\nFinalment (perquè seria impossible enumerar-los tots), crec que una qüestió important serà conèixer com acaben els darrers episodis de la lamentable sèrie d’accidents succeïts a les centrals nuclears d’Ascó i Vandellòs. Desprès de la multa del Consell de Seguretat Nacional a Ascó, està en marxa a investigació per l’incendi de Vandellòs i, a nivell parlamentari, hi ha previstes diverses compareixences d’importància al respecte, com de la Presidenta del CSN, Carmen Martínez Ten, demanada fa un parell de mesos pels tres grups que donem suport al govern. Serà, per tant, un tema també de gran importància no només a nivell territorial perquè se’n deriven conseqüències que afecten a tot el país i el debat va molt més enllà.\nNÚRIA, COM A DIPUTADA AL PARLAMENT DE CATALUNYA, TENS PROJECTES PER A ULLDECONA?\n20 de setembre de 2008, a les 21:03\nNúria Ventura Brusca ha dit...\nEls projectes que tenim per a Ulldecona són mols i, per tant, seria impossible explicar-t'ho en poques línies. De totes maneres, en preguntar-me "com a diputada" entex que potser et refereixes a aquells que també impliquen la Generalitat.\nEn marxa en tenim uns quants. El Departament de Salut està acabant ja el nou CAP i estem treballant en una millora de l'assistència sanitària, sobretot amb la incorporació de noves especialitats i nous serveis. Tant amb Salut com amb Acció Social volem desenvolupar encara molt més el projecte Espai de Respir (fins ara finançat només amb fons municipals), per donar una millor atenció a les persones dependents i als seus familiars.\nTenim també projectes amb el Departament de Política Territorial, com noves fases de rehabilitació del Teatre Municipal i el Castell. Amb Cultura, volem construir una nova Biblioteca i l'Arxiu Municipal.\nAmb el Departament de Treball hem treballat colze a colze des de fa mesos i, a banda d'estudis diversos, volem tirar endavant un Centre de Formació i Dinamització Econòmica. Lligat amb això, un Viver d'Empreses per al qual buscarem el suport del Departament d'Innovació, Universitats i Empresa. Amb Educació, hem de projectar la nova escola i construir d'una vegada la llar d'infants municipal.\nBé, com veus, els projectes són molts (alguns difícils), però la il.lusió i les ganes que hi posem segur que farà que aconseguim bons fruits.\nNo se si he contestat ben bé al que preguntaves, espero que si. En cas que no sigui així, no dubtis en dir-ho.\n22 de setembre de 2008, a les 22:07\nsi,moltes gracies,no ho dubto que se fará tot, a poc a poc i son coses molt interessants i primordials per al poble, espero que la gent sèn face ressor de tot aixó i que estiguessem tots orgullosos de que en especial Ulldecona estigue representada per una Ulldeconina.\nA nivell local també espero que al poble se li vaigi rentant la cara en tots elsaspectes, ( basureros, que la gent hauriem de ser mes civics i no tan bruts)! i circulacióque encara esta una mica enrevesada,bé res mes MOLTES GRACIES.\n23 de setembre de 2008, a les 9:24\nme felicito a mi mateix,acabo de inagurar els nous contenedors de deixalles,es lo millor que podieu fer\ni no costa tant de reciclar, des de aqui demano a tota la gent que s'esforçen una miqueta tindrem el poble més net i sense cap olor, i si no es compleix que hi hagen sancions pero serioses, ara no tenen excuses\n30 de setembre de 2008, a les 14:25\nacabo de conectar i lo que diu rosi es veritat, jo tambné he tirat la brossa esta mati, i no costa gens,no es que sigue divertit ..pero..casi!!\njo tambe vos felicito.\n30 de setembre de 2008, a les 14:28\nHola a les dos,\ngràcies per entrar i, sobretot, pels comentaris. En breu (espero que avui o demà) faré una entrada sobre el tema de la nova recollida a Ulldecona i un balanç del primer dia. Ja us avanço que els problemes que ens hem trobat són els mateixos que a tots els altres pobles, sobretot gent que tira la brossa a terra als llocs on abans estaven els contenedors. Així que tindrem encara més feina de conscienciació porta a porta.\nGràcies una vegada més\n1 d’octubre de 2008, a les 11:55


divendres, 12 de maig de 2017 12:56\tadministrador\nPer continuar amb la formació i millora dels tècnics en acompanyament a la inserció de les empreses d'inserció, la FEICAT (Federació d'associacions d'empreses d'inserció de Catalunya) va organitzar la 4arta. trobada de tècnics a on van assistir professionals de tot el territori català en representació de les seves entitats.\nAquestes jornades serveixen per posar en contacte entitats del mateix sector, compartir experiències i aprofundir en la feina concreta donant eines per el dia a dia. En aquest cas el tema de la trobada era "Les actituds" i la va conduir el Sr. Quico Manyós de la consultoria Dignetik.\nCom sempre, va ser una jornada enriquidora i que convida a reflexionar sobre la tasca del tècnic i dels treballadors en situació de vulnerabilitat, com poder empoderar-los per a que aprofitin al màxim la experiència de treball i es sentin capaços d'afrontar un cop acabat l'itinerari d'inserció la recerca de feina a l'empresa ordinària.\nDarrera actualització de divendres, 12 de maig de 2017 13:12\nEducació ambiental a Olot i Roses\ndilluns, 8 de maig de 2017 06:40\tadministrador\nAquesta última setmana hem entrat a les aules del CEIP Narcis Monturiol de Roses amb els alumnes de 3er i al CEIP Sant Roc d'Olot amb els alumnes de 5è i mitjançant diferents suports i materials els hem explicat què és Roba Amiga i amb quins objectius estan ubicats els contenidors taronges a les seves poblacions, els orientem sobre què i com cal posar la roba i quines altres alternatives tenen abans de donar aquest pas, convidant a la reflexió sobre un consum responsable.\nDes de la nostra entitat creiem molt important aquesta relació propera amb els més menuts, ja que a través d'ells sabem que arribarà la informació a les seves llars i les famílies podran tenir més criteri a l'hora de decidir si volen o no contribuir a la millora del medi ambient amb la separació de els diferents rebuigs que es generen a les cases.\nDarrera actualització de dilluns, 8 de maig de 2017 07:00\nL'escola Cor de Maria d'Olot per l'economia social


Coquina – ventsetmarees.com\nUn altre mol·lusc bivalve, també coneguda com a petxina o tellerina. Viu en els fangs i les desembocadures dels rius, també en zones salades i enfonsades a la sorra de la platja. Poden viure a petites fondàries de fins a 15 metres.\nMenja de manera suspensiva filtrant les partícules de plàncton que porta l’aigua de mar a través de l’anomenat sifó inhalant. Es pot capturar durant tot l’any i el seu hàbitat principal és a diversos pobles de Galícia com ara O’ Pindo, Lira, Corcubión, Aguiño, Baiona, Vilarrube i O Barqueiro, i també a Huelva i a Cadis. Es pesca sovint de manera artesanal a peu dret amb un rascló.\nLa coquina és unisexual, expulsa els òvuls a l’aigua. Els ous, quan s’obren, generen petits cucs que formen part del plàncton fins que, amb el temps desenvolupen la closca i s’estableixen al fons marí.\nLa coquina, com la resta de mol·luscs, té un gran contingut en aigua (82%), i molt baix en lípids (1%), essent un àpat molt poc “energètic”. Tampoc és gaire significatiu l’aportació en proteïnes d’alt valor biològic (13 gr. de cada 100). Destacarem les aportacions petites de ferro i de vitamina D.


Sistemes de reparació de forjats\nSala d'actes de la Delegació\nLa Delegació del Bages-Berguedà-Anoia organitza una jornada tècnica amb el títol "Sistemes de reparació de forjats" a càrrec de l'empresa Herms.\nL'inici d'Herms es remunta als anys 20 del segle passat. Va començar sent una petita fundició on es fabricaven claus i peces de metall, però, poc a poc es va anar orientant al mercat de la construcció.\nI va ser a partir dels anys 70 quan s'especialitza en electrosoldadura i rehabilitació de forjats.\nDegut al seu ampli coneixement en el sector metal·lúrgic aplicat al món de la construcció, disposen de diferents tipus de sistemes i tècniques de reforç de forjats, els quals estan en continua evolució al tenir experiències en els dos sectors, el de la nova construcció i el de la rehabilitació.\nEls sistemes Herms són idonis per a la reparació de qualsevol tipus de forjat, ja sigui de formigó, fusta, metàl·lic o ceràmic, afectat per qualsevol tipus de patologia com pot ser: aluminosi, corrosió, clorurs, carcoma, fongs...\n1. Post tensió\nConcepte de post tensió\nSuports de post tensió\n2. Reparació de forjats de biguetes de formigó\nSistemes de reparació: Sistema HERMS DIT 289/R13 i Tub CR DIT 289/R13\n3. Reparació de forjats de biguetes metàl·liques\nSistemes de reparació: Sistema IPE Extensible i Sistema IPE 2T\n4. Reparació de forjats ceràmics\nSistemes de reparació: Sistema HERMS DIT 289/R13, Tub CR DIT 289/R13 i Sistema IPE Extensible\n5. Reparació de forjats de biguetes de fusta\nSistemes de reparació: Sistema IPE 2T, Kit tensor i reforç cap de biga\nOlga Climent Giménez, arquitecta tècnica.


Mil històries...: de desembre 2013\nAvui acaba l'any, un any que va comensar a Auckland, dotze hores abans del nostre horari, i segurament l'acabare a la plasa vella de Calldetenes.\nAbans de que acabi l'any sempre penso en tot el que he fet, però aquest ho faré diferent, aquest any no ho faré. Segurament serà difícil de superar el 2013 després de tot el viscut, però la pregunta és; i perque no?\nPel 324 he vist imatges de Aucland i de Sydney, i pensar aquí fa un any i aquí en fa dos, és la ostia. Tot i la nostàlgia, molt content per haver vist néixer un altre any allà.\nL'any que comensa es preveu ser apacionant en el tema nacional, esparem que tota aquesta colla de polítics estiguin a l'altura, i que no ens fallin.\nBon any nou per tothom, i que el 2014 sigui igual o millor que el 2013.\nAvui fa un any, que em vaig llevar aviat, vaig anar a ajustar les ulleres a l'òptica, vaig anar a veure la meva mare a la peluqueria, vaig tancar la maleta, i vaig marxar de casa per un llarg temps, concretament set mesos. Toca potser, reflexionar de tot el pasat.\nSet mesos es diu ràpid, tot i que ja en fa cinc mesos que soc per aquí. Les diferencies son abismals entre passar un mes a casa, i passar un mes voltan pel mon mirant el calendari per quan s'acaba el visat. Quan ets fora amb un mes passes mil històries, en canvi aquí, et pasen les setmanes que volen, i els mesos amb prou feines te n'adones. Els dies son lents i les setmanes ràpides, tot el contrari de quan viatges. Per sort he trobat feina ràpid, i no he estat molt temps a casa, per sort, perque amb poc temps a casa ja m'enfilava per les parets.\nEn aquest temps, des de la tornada, he estat treballant a dos llocs. El primer a Calldetenes arreglant cotxes, tot i que no em feien gaires bons tractes la feina m'agradava, i potser vaig descobrir la meva pessio. Vaig estar-hi uns dos mesos i mig, en els quals vaig aprendre molt, tan en l'especta mecànic, com en treballar fora de casa, ja que tota la vida havia treballat amb el meu pare.\nL'altre feina, la vaig trobar, una setmana i mitja després de que en Ferran em digues que no tenia feina per mi. Es podria dir que soc un afortunat, o tambè que soc un cabro, perque amb els temps que corren, no es fàcil trobar feina així de ràpid. Em vaig moure molt, crec que pràcticament tots els tallers de Calldetenes, Vic, Sant Julia, Folgueroles, Roda, Manlleu tenen el meu currículum, i reconec que quan vaig deixar-lo en aquest taller on estic, no m'esperava que em truquessin, però sorpresa!! Vaig parlar amb el cap de taller i el dia després ja començava. Ara treballo arreglant camions a Gurb. La feina és passada i no massa neta, però es feina.\nLa tornada no és pas fàcil, buscar feina, trobar-te amb la rutina, està a casa, vells mals de cap, que t'expliquin alguna cosa que no va massa bé. Hi ha coses que no acaben de ser com et pensaves, ara podria mencionar una frase dels At-versaris, però no ho faré. Tambè te moltes coses bones, veure els amics, la família, sobretot la Iaia, que la vaig trobar una mica canviada, però molt guapa ella, anar a Sant Marc, agafar la moto la bici, menjar coses d'aquí. Bàsicament, les coses que has fet sempre.\nAlgun dia d'aquests, veig fotos, i penso que hi ha coses molt guapes, i impresionats en aquest mon. Quan ets allà, com que ja tens la dinàmica de veure coses, potser no ho valores tan. No dic que no ho valores quan ets allà, només dic que ara ho veig amb un altre punt de vista. Em va passar amb aquesta foto.\nFa uns dies, estava veien un reportatge per la televisió, el quan parlava de piràmides. Hi vaig veure un temple anomenat barbatur. Aquest temple és a Indonèsia, i quan vaig ser allà el vaig visitar. No em va convensa gaire, amb va agrada mes el viatge amb bus per anar fins la ciutat, però quan ho vaig veure al reportatge, em va fer gracia, i vaig pensar que estava molt bé haveri anat.\nMil històries passades fora, algunes enbarcades, bons moments, alguns mals de caps, moltes aventures, gent coneguda, milers d'anècdotes, llocs impressionants. Aquest mon és ple de coses per veure, i tot el que portem a sobre ja no ens ho treu ningú.


Beques per al curs 2020-21 | Institut de Gurb\nTria d’optatives de 4t d’ESO\nBeques per al curs 2020-21\nALUMNES DEL CENTRE CURS 2019/20\nUs adjuntem la informació relativa a la tramitació de beques del Consell Comarcal d’Osona per al curs 2020/21:\nVídeo de com signar la sol·licitud amb pdf\nTermini per a totes les sol·licituds: 11 de juny de 2020\nAJUTS DE LLIBRES, ACTIVITATS I MATERIAL ESCOLAR DINTRE L’HORARI ESCOLAR (adjuntem document informatiu)\n*Procediment exclusiu per les famílies de Gurb i Sant Bartomeu del Grau. Les famílies de Santa Eulàlia i Muntanyola s’han de dirigir a la Mancomunitat.\nSi ja vau demanar aquesta beca el curs passat, rebreu un missatge de correu electrònic amb un enllaç a un formulari de sol·licitud, que podreu omplir i enviar signat des d’un telèfon mòbil, una tablet o un ordinador. Us permetrà fer la renovació sense canvis o, si s’escau, amb canvis si ha canviat la vostra situació. Us recomanem que signeu la sol·licitud autoritzant el Consell Comarcal i el Departament d’Educació a realitzar les comprovacions, per tal de no haver de presentar papers. La sol·licitud és individual, per tant n’haureu de fer una per cada fill/a (no és una sol·licitud per família com abans). Un cop enviada la sol·licitud ja es considera presentada.\nSi teniu dificultats, consulteu amb el vostre centre, per tal de resoldre dubtes o fer la renovació de forma presencial, amb cita prèvia.\nCal que ompliu el pdf autoeditable Model 4 i l’envieu al correu electrònic de l’institut: preinscripcio20-21@institutdegurb.cat. Cal també presentar fotografia o còpia escanejada dels NIF/NIE de tots els membres de la unitat familiar. Us recomanem que signeu la sol·licitud autoritzant al Consell Comarcal i al Departament d’Educació a realitzar les comprovacions, per tal de no haver de presentar més papers.\nSi teniu dificultats consulteu amb el vostre centre, per tal de resoldre dubtes o fer la sol·licitud de forma presencial, amb cita prèvia.\nAJUTS DE DESPLAÇAMENT OBLIGATORIS I NO OBLIGATORIS\nCal que les famílies ompliu el pdf autoeditable Model 1 i l’envieu signat des d’un telèfon mòbil, una tablet o un ordinador, al correu electrònic de l’escola: preinscripcio20-21@institutdegurb.cat. No caldrà presentar el certificat de distància expedit per l’Ajuntament, doncs ja està en possessió del Consell Comarcal.\nCal que les famílies ompliu el pdf autoeditable Model 1 i l’envieu signat des d’un telèfon mòbil, una tablet o un ordinador, al correu electrònic de l’escola: preinscripcio20-21@institutdegurb.cat. Cal adjuntar un certificat de distància expedit per l’Ajuntament on hi consti la distància en un sol sentit de la marxa entre el domicili de l’alumne/a i el centre.\nSERVEI DE TRANSPORT ESCOLAR OBLIGATORI\nTot l’alumnat que sigui de renovació, és a dir que el curs 2019/20 hagués presentat la sol·licitud del servei, no caldrà que la família presenti novament la sol·licitud. L’institut ja s’encarregarà de renovar automàticament aquests alumnes. En cas que hi hagi algun canvi ens ho comuniqueu al centre.\nSERVEI DE TRANSPORT ESCOLAR NO OBLIGATORI (alumnes que abonen la taxa pública)\nCal que les famílies ompliu el pdf autoeditable Model Taxa i l’envieu signat des d’un telèfon mòbil, una tablet o un ordinador, al correu electrònic de l’escola: preinscripcio20-21@institutdegurb.cat. Adjuntem fulletó informatiu.


Lleida mana a Ponts | Lleida.com\nLleida mana a Ponts\nLleida va ser la clara dominadora en la primera jornada de la Segre Cup d'eslàlom, que es va disputar ahir a Ponts amb la participació de 130 palistes, entre els quals hi ha els millors especialistes del món. Aquesta segona edició de la prova tindrà avui el segon capítol al Parc Olímpic de la Seu, en el qual augmentarà el nombre de participants amb la internacional Maialen Chourraut i la francesa Marie Zella, entre d'altres.\nEls palistes lleidatans van aconseguir deu podis en la jornada d'ahir, amb ple en la categoria K1 femenina. La primera posició va ser per a Marta Martínez, del Cadí CK i amb un temps de 100.80, davant d'Annebel van der Knijff, també del Cadí CK (113.79), i de Laia Sorribes, del Nàutic Mig Segre (113.80). També va ser destacada l'actuació femenina en el C1, on Van der Knijff es va imposar amb un 125.49, superant Mónica Doria, andorrana establerta a la Seu (126.99), i Isabel Travé (Cadí CK), amb un 140.05. Lleida també va dominar la categoria K1 masculina amb la victòria d'Alberto Díez-Canedo, del Cadí CK i amb un temps de 92.05. L'urgellenc es va imposar a l'argentí Thomas Bersinger, amb un crono final de 92.99, i al basc Joan Crespo (Santiagotarrak), amb un 93.38. També hi va haver victòria per als lleidatans en el C1, on es va imposar Lluís Parés, del Cadí CK, amb un 106.72. En segona posició es va classificar Dani Marzo, lleidatà encara que competint pel Capitán Nemo i que va acabar amb un temps de 106.83. El podi de la categoria el va completar Aitor Garmendia, de l'Atlètic Sant Sebastià, amb un 107.18. Marzo també va vèncer en la categoria de C2 formant parella amb el també lleidatà Jesús Pérez (108.28). Segons van ser els veneçolans José Calasanz Silva i Héctor Castilla, amb un temps de 156.10, i tercers Aritz Dorronsoro i Imanol Esteban (Santiagotarrak), amb un crono de 162.47.\nFinalment, també hi va haver podi lleidatà en la categoria K1 júnior, on Marc Etxaniz, del Cadí CK, va acabar en segona posició. La victòria va ser per a Iago Canosa, del Dumbria, que va finalitzar amb un temps de 103.15, pels 103.60 del lleidatà. El podi d'aquesta categoria el va completar Mikel Puldain, de l'Atlètic Sant Sebastià, amb una puntuació final de 105.51.\nEls organitzadors de la cita a Ponts es van mostrar molt satisfets amb l'alt nivell de participació.


Entenent el servei BaaS i com afecta la meva empresa | Turró.Org\nEntenent el servei BaaS i com afecta la meva empresa\nBaaS és el nom donat al servei de hosting de BrightSide dins el cloud. BaaS és BrightSide as a Service.\nQuins avantatges proporciona BaaS a la meva empresa?\nBaaS és proveeix del software de la Fundació TiC per oferir al usuari totes les noves característiques que es van desenvolupant.\nEstic aprofitant aquestes avantatges?\nBrightSide funciona sobre la llibreria Elephant, que dona un entorn web modificable (CMS) més un munt de plugins per facilitar la comunicació amb els visitants del lloc web:\nPàgines fàcilment modificables, sense coneixement de HTML.\nPublicacions amb comentaris moderats, enviades per email a subscriptors.\nConectat amb xarxes socials via RSS i Atom.\nGaleries d'imatges amb plugins gratuits inclosos.\nBrightSide també afegeix interacció amb clients, proveïdors i collaboradors:\nEnviament de factures per email amb un sol click.\nEstat de comptes amb clients i proveïdors, extracte de documents on poden consultar el seu saldo i descarregar documents.\nEstat de les feines fetes amb seguiment d'estats.\nBase documental per compartir arxius, amb seguiment de càrregues i descàrregues.\nCalendari comú, un calendari, múltiples fonts d'events autogenerats del dia a dia.\nCanviem la pregunta, està aprofitant tots aquests avantatges?\nSi creu que encara no utilitza tot el que BaaS li ofereix no dubti en contactar. S'han acabat les vacances i és un bon moment per donar-hi una nova empenta.


Aliot torna a obrir els museus de Perpinyà sense autorització de l’Estat - La Clau\nAliot torna a obrir els museus de Perpinyà sense autorització de l’Estat\nUna mesura que anticipa les decisions de la ministre de Cultura\nDilluns, 8 de febrer de 2021. 10:15h\nAndré Bonet, tinent delegat de Cultura i Louis Aliot, batlle de Perpinyà, Museu Rigaud, Perpinyà, 8 de febrer de 2021 © Ajuntament de Perpinyà\nCop de teatre: el batlle de Perpinyà, Louis Aliot, torna a obrir els quatre museus municipals a partir d'aquest dimarts, 8 de febrer, sense autorització del govern ni de la prefectura.\nL’ajuntament de Perpinyà, Louis Aliot (Reagrupament Nacional), ha decidit reobrir els quatre museus municipals a partir d’aquest diarts 9 de febrer. L’anunci l’ha fet el dilluns 8 de febrer, durant una roda de premsa convocada el mateix matí al Museu d’Art Hyacinthe Rigaud. Aquesta elecció sembla ser una provocació davant les decisions del govern de la França centralista ja que la ministra de Cultura, Roselyne Bachelot, encara no s’ha pronunciat sobre aquest tema.\nAccés gratuït durant un mes\nDiversos decrets municipals ah hoc, redactats per dotar aquesta reobertura de valor legal, podrien ser trencats per la prefectura dels Pirineus Orientals, amb el risc de fer publicitat rendible a l'ajuntament i a l'alcalde. De fet, la prohibició de l'accés als espais culturals per part dels serveis estatals, de fet posats en una trampa, seria del pitjor efecte.\nEl Museu d’Història Natural, la Casa Pairal, el Museu Rigau i el Museu de les Monedes i les Medalles Josep Puig són objectiu d’aquesta eixerida mesura cultural, acompanyada d’una entrada gratuïta durant un mes. Cada visitant ha de respectar un calibre de 10 m2 per tal d’evitar la propagació de Covid-19.


Ens volem fortes | Els punys no parlen\nWritten by Rosa Sanchis Publicat dins de Convivència\tTagged with música, violència contra les dones\n23 Novembre 2017 - 8:31 pm Raul Becker\n“Prou de matar-nos no som objectes”\n-Madrid registra 13 víctimes assassinades per violència masclista …(El Mundo-21 nov. 2017)\n-Les denúncies per violència de gènere a la regió pugen un 25% (El Mundo-22 nov. 2017)\n-Aquest any 2017 la violència de gènere ja ha posat 44 mortes.\nAmb aquestes xifres, que són recents, el que vull ensenyar és que cada vegada hi ha més violència de gènere, tot i que se suposa que les millors en seguretat han millorat, però en realitat és així? Una dona que denuncia es pot sentir segura? La resposta sabem que és no, com vam veure amb el cas d’Elda, “Assassinat masclista a Elda: Mor la dona tirotejada per la seua exparella al col·legi Sant Negre davant del seu fill.” La dona va ser valent i va denunciar, però la justícia va ajudar, però no com hauria d’haver-ho fet.\nMoltes vegades gràcies a aquests vídeos, la intenció de veritat és que la gent recapacite, que pense i reaccione, que si ens unim tots a donar suport a les víctimes, podem fer que la justícia siga més dura del que és. Que una dona que patisca violència puga denunciar i que se senta segura, perquè ja que té el valor de fer el pas, que almenys se senta tranquil·la.\n“Ens creuen inferiors, pensen que poden posar-nos un preu, ens tracten de putes de bruixes, de boges, ens violen, ens donen la culpa, ens volen fer callar la boca; es creuen mascles i poderosos, confonen l’amor amb l’assetjament, ens volen fer callar …” Són paraules, diríem fortes per a una cançó, però són paraules veritables que expressen el sofriment de moltes dones i per tot el que han passat, que nosaltres no ens podem imaginar.\nLa meua opinió, la veritat pense que, com he dit abans, vídeos així fan que la gent recapacite i pense. Perquè una sola persona en lluita contra la justícia no fa res, però si ens reunim tots, pot ser que ens escolten d’una vegada i perquè no dir-ho, que les dones d’una vegada és sentes segures quan denuncien perquè elles no han nascut per patir això.\n24 Novembre 2017 - 10:18 am David Stone\nAquest any ja portem aproximadament cinquanta dones mortes per violència de gènere, cinquanta. Aquesta xifra és extremadament alta, si un any té cinquanta-dues setmanes, es a dir, s’assassina a una dona per setmana per violència de gènera, i açò a soles en Espanya.\nSi parlem de tot el món 38.018 dones víctimes de violència masclista al primer trimestre de l’any, un augment del 19% respecte a l’any anterior. En conclusió i des del meu punt de vista, i no sóc l’únic que el pensa, ja pense que són suficients (massa en veritat) s’ha de millorar el sistema de denúncia d’aquest i augmentar la plantilla dels policies per a cobrir tot els casos denunciats.\n25 Novembre 2017 - 10:28 am Daniel Goldman (1er Batx. Cièn.)\n#NiUnaMenos és una iniciativa creada per dones i per a dones. Tracta de conscienciar als homes perquè no continuen les actuacions masclistes violentes, i a les dones per què es rebel·len i s’ajuden mútuament si pateixen aquest tipus de casos.\nAquesta cançó és una de les accions que ha utilitzat Cecilia Griffa, autora de la peça musical, per recordar i remarcar el mateix missatge de la iniciativa. La lletra crida a la unió de les dones per acabar amb els assetjaments que pateixen diàriament al voltant del món, i moltes vegades acaba amb la mort d’aquestes. És necessari que aquest missatge arribe a tothom, ja que la societat necessita exemples de motivació i superació per a continuar lluitant amb la violència masclista.\nA més, la cançó també rep importància perquè, encara que també uneix a les dones, crea en els hòmens amb pensaments masclistes el sentiment de sentir-se inferiors, de veure que actualment ja no poden ser ells els que porten l’ordre sobre les dones. D’aquesta forma, aconsegueixen alliberar a les dones dels homes masclistes.\nEn la meua opinió, la iniciativa porta un gran missatge, i crec que aquesta cançó ha sigut una molt bona forma de difondre i expressar-lo, ja que és més fàcil arribar al pensament de la gent musicalment, i més si al vídeo podem veure la unió de les dones per remarcar l’objectiu del moviment.